Sheen bipolêr? | Health24
Is Charlie Sheen siek of net bedwelm. CyberShrink analiseer sy gedrag.
In die groot aantal artikels wat tans op die web oor Charlie Sheen se media manewales verskyn, word daar ywerig gespekuleer oor of dít wat ons sien dalk 'n manifestering van bipolêre afwyking is, of miskien die resultaat van die formidabele dwelm- en alkoholinname waaroor hy so spog.
Daar was nie onlangs of in die verlede enige berigte oor depressiewe fases wat kan help om geloofwaardigheid aan hierdie diagnose te verleen nie. Sy onlangse gedrag is egter baie soortgelyk aan dié van iemand in 'n erge en langdurige maniese fase.